החל מ- 2008 כספים שנצברו בקופת גמל לחיסכון ייועדו לקצבה. עם זאת קיימת אפשרות לחוסך להוון את הקצבה לה הוא זכאי, זאת בכפוף לכך שסך הקצבה לה הוא זכאי ממקורות שאינם הביטוח הלאומי, עולה על סכום הקצבה המזערי שנקבע בחוק (נכון לשנת 2024 – 5,012 ₪). תיקון 190 קובע הסדרי מס הן לעניין הקצבה המשתלמת לחוסך והן בכל הקשור להיוון הקצבה ולמעשה, מאפשר לחוסכים בקופת גמל לחיסכון להוון את חלק הכספים שמוגדר כ"קצבה מוכרת" בכפוף לתנאים המפורטים לעיל, החל מגיל 60, ותוך תשלום מס של 15% (נומינלי) וכל עוד פקיד השומה לא הורה אחרת. בנוסף וביחס לכל הכספים המיועדים לקצבה, מאפשר תיקון 190 לקבל פטור החל מגיל הפרישה ובכפוף לאמור לעיל לעניין תנאי ההיוון, אך זאת בכפוף לאישור פקיד שומה.